تورکیه‌نین باش ناظیری بینالی ییلدیریم تورکیه‌نین 15 ژوئیه چئوریلیش جهدیندن سونرا داها گوجلو اولدوغونو دئدی.
فتح الله‌چی ترور تشکیلاتی پارالل دؤولت یاپیلانماسینین فئتو/ پ.د.ی ژوئیه‌نین 15-ده حیاتا کئچیردیگی چئوریلیش جهدی‌نین خالق طرفیندن قارشی‌سی آلیندیقدان سونرا باشلایان دموکراسی کئشیگی عینی هیجانلا داوام ائدیر.
چانکایا کؤشکوندن تله‌کنفرانس واسیطه‌سیله میدان‌لارداکی وطنداش‌لارا سسلنن بینالی ییلدیریم چئوریلیشچیلرین دؤولت باشچی‌سی رجب طیب اردوغانی اؤلدورمک ایسته‌دیگینی، مجلیس بیناسینی بومبالادیغینی و حکومتی آرا‌دان قالدیرماق ایستدیگینی وورغولادی.
بینالی ییلد‌یریم: "خالق ایله علاقه‌لریمیزی کسمک ایسته‌دیلر. آنجاق بونو باجارا بیلمه‌دیلر. خالقین ایرادسینه خالقین سیلاح‌لار ایله هوجوم ائتدیلر آنجاق الله‌ین کمکی و میلتین گوجو ایله بو چئوریلیش جهدی‌نین قارشی‌سینی آلدیق " دئیه بیلدیردی.
فئتونون چئوریلیش جهدینه رئاکسیا گؤسترن وطنداش‌لار ایستانبولون موختلیف بؤلگلرینده دموکراسی کئشیگینده دورماغا داوام ائدیر.
فئتونون چئوریلیش جهدینه اعتراض ائتمک مقصدیله ساراچ‌حانه‌ده یئرلشن ایستانبول بؤیوکشیهر بلدیه‌سی‌نین قارشی‌سیندا توپ‌لاشان وطنداش‌لار اللرینده تورک بایراق‌لاری چئوریلیش جهدی ایله باغلی ویدئو ایزله‌دی و شهیدلره دعا ائتدی.
تاکسیم مئیدانین‌داکی دموکراسی کئشیکچیلری ایسه شعارلار سسلندیررک چئوریلیش جهدینه اؤز اعتراضلارینی بیلدیردیلر.
کیسیک‌لیده دؤولت باشچی‌سی رجب طیب اردوغانین ایقامتگاهی‌نین قارشی‌سیندا دا وطنداش‌لار دموکراسی کئشیگینده دورماغا داوام ائدیرلر.
آنکارانین کیزیلای مئیدانیندا دا هر گئجه توپ‌لاشان وطنداش‌لار اللرینده تورک بایراق‌لاری ،شهیدلرین شکیللری، تورک و اینگیلیس دیل‌لرینده یازیلان پلاکات‌لار ایله چئوریلیش علیهینه شعارلار سسلندیررک رئاکسیا گؤستریر.
بیتلیسین مرکزینده و تاتوان قصبه‌سینده 18 گوندور کی، میدان‌لاری ترک ائتمه‌ین وطنداش‌لار اللرینده تورک بایراق‌لاری ایله " 15 ژوئیه چئوریلیشچیلره مزار اولا‌جاق"، "کودتا یوخ، عسگر پادگانا" و " دیک دایان اگیلمه بو میلت سنینله" شعارلاری سسلندیریبلر.
حکاری ده مئدیا بیناسی‌نین قارشی‌سیندا تورک بایراق‌لاری و دؤولت باشچی‌سی رجب طیب اردوغانین پوسترلرینی داشییان وطنداش‌لار دموکراسی کئشیگینده دورماغا داوام ائدیر.
